এ অবস্থায় বাংলাদেশকে এখন সিদ্ধান্ত নিতে হবে আমরা কী পদক্ষেপ নেব আগামীতে। বাংলাদেশ ‘প্রিভেনটিভ ডিপ্লোম্যাসি’ বা নিবারক কূটনীতিতে বিশ্বাসী। অর্থাৎ সংঘর্ষ এড়িয়ে শান্তিপূর্ণ পন্থায় সমস্যা সমাধানের উদ্যোগে বিশ্বাস করে বাংলাদেশ। তবে বিপুলসংখ্যক বিদেশি নাগরিকের উপস্থিতিতে বাংলাদেশ যে নানাবিধ সংকটের সম্মুখীন, তার সমাধানে বাংলাদেশকে ‘অ্যাক্টিভ ডিপ্লোম্যাসি’তে যেতে হবে।